

# JÕELÄHTME VALLAVALITSUS

Keskkonnaamet

Päästeamet 29.12.2023 nr 6-4/6357

**Saha küla Ida-Alma ja Kirde-Alma maaüksuste ning lähiala detailplaneering**

Teatame Teile, et Saha küla Ida-Alma ja Kirde-Alma maaüksuste ning lähiala detailplaneeringu **lähteseisukohtade ja eskiislahenduse avalik väljapanek toimub 08.01.–06.02.2024 ning avalik arutelu toimub Jõelähtme vallamajas 13.02.2024 kell 14.00.**

Saha küla Ida-Alma ja Kirde-Alma maaüksuste ning lähialadetailplaneeringu koostamine algatati 12.10.2023 Jõelähtme Vallavolikogu otsusega nr 149.

Planeeritavasse alasse on haaratud Ida-Alma (katastritunnusega 24501:001:1840), Kirde-Alma (katastritunnusega 24501:001:2230) ning osa munitsipaalomandis olevast Nurme tee lõik 1 maaüksusest (katastritunnusega 24501:001:1837). Juurdepääs maaüksustele on tagatud munitsipaalomandis olevalt Nurme tee lõik 1 teelt.

Detailplaneeringu koostamise eesmärgiks on jagada Kirde-Alma maaüksus kaheks elamumaa krundiks ja üheks transpordimaa krundiks ning Ida-Alma maaüksuse sihtotstarbe muutmine elamumaaks. Detailplaneeringuga on kavas määrata moodustatavatele elamumaa kruntidele ehitusõigus ühe elamu ja abihoonete rajamiseks. Planeeritava ala suuruseks koos juurde haaratud transpordimaa krundiga on ca 3,0 ha. Detailplaneering algatati kehtivat üldplaneeringut muutvana.

Detailplaneeringu materjalidega saab tutvuda väljapaneku ajal Jõelähtme valla kodulehel ([joelahtme.kovtp.ee](http://www.joelahtme.ee)) ja kaardirakenduses EVALD (<http://service.eomap.ee/joelahtmevald/>).

Arvamused ning ettepanekud saata detailplaneeringu avaliku väljapaneku jooksul e-posti aadressile kantselei@joelahtme.ee või paberkandjal Jõelähtme Vallavalitsusele aadressil Postijaama tee 7, Jõelähtme küla, 74202, Jõelähtme vald.

Arutelul osalemiseks palume registreerida end hiljemalt 12.02.2024 e-posti aadressil kantselei@joelahtme.ee.

Lugupidamisega

(digitaalset allkirjastatud)

Andrus Umboja

vallavanem

Gerli Liivoja

gerli@joelahtme.ee